Toshkentda 30 million so‘m pulni o‘g‘irlagan shaxs qo‘lga olindi

Toshkent shahrining Bektemir tumanida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi.
Qayd etilishicha, 2018 yil 31 yanvarda noma'lum shaxs M.T.ning uyiga devor oshish yo‘li bilan kirib, u yerdan 30 million so‘m pulni o‘g‘irlab ketgan. Ushbu jinoyatni sodir etgan noma'lum shaxsni aniqlash va ushlash choralari ko‘rilgan.
Ko‘rilgan choralar natijasida Bektemir tumani J.Toshkandiy ko‘chasida yashovchi, 1996 yilda tug‘ilgan M.T. ushbu jinoyatni sodir etganligi aniqlanib qo‘lga olingan.